หุ้นไทยฟื้นตัวเช้าบวก7.39จุด
ตลาดหุ้นภาคเช้าวันที่ 22 พ.ค. ปิดที่ 1,142.55 จุด เพิ่มขึ้น 7.39 จุด มูลค่าซื้อขาย  13,185 ล้านบาท
22 พ.ค. 2555

ตลาดหุ้นภาคเช้าวันที่ 22 พ.ค. ปิดที่ 1,142.55 จุด เพิ่มขึ้น 7.39 จุด มูลค่าซื้อขาย  13,185 ล้านบาท 




ตลาดหุ้นไทยเปิดตลาดปรับตัวดีขึ้นตามตลาดหุ้นต่างประเทศ โดยเฉพาะตลาดหุ้นเอเชียที่ปรับตัวเป็นบวกได้หลังจากร่วงติดต่อกันหลายวัน ช่วงเช้าหุ้นไทยขึ้นไปสูงสุด 1,149.72 จุด เพิ่มขึ้น 14.56 จุด จากนั้นมีแรงขายทำกำไรออกมา กดดัชนีปิดเช้า ที่ 1,142.55 จุด เพิ่มขึ้น 7.39 จุด มูลค่าซื้อขาย  13,185 ล้านบาท 
น.ส.ธีรดา ชาญยิ่งยงค์  ผู้อำนวยการฝ่ายวิเคราะห์หลักทรัพย์ บล.ฟิลลิป กล่าวว่า ตลาดหุ้นไทยฟื้นตัวอยู่ในทิศทางเดียวกับตลาดหุ้นต่างประเทศ จากที่ตกหนักจากแรงกดดันการขายของต่างประเทศในตลาดหุ้นและอนุพันธ์ แม้ว่าตลาดจะฟื้นตัวแต่ระหว่างทางมีแรงขายทำกำไรส่งผลให้ราคาหุ้นอ่อนตัวลง
สำหรับทิศทางตลาดช่วงบ่าย คาดว่า ตลาดยังแกว่งตัวในทิศทางบวกได้ เช่นเดียวกับตลาดหุ้นเอเชีย กรอบการเคลื่อนไหว 1,130-1,150 จุด ซึ่งตลาดยังมีความเสี่ยงจากปัญหาในยุโรป